Príloha č.2 technická špecifikácia „**Oprava chodníkov a prístupových komunikácií na Cintoríne Slávičie údolie v Bratislave“**

Oprava chodníkov a prístupových ciest na Cintoríne Slávičie údolie v Bratislave bola zahájená v roku 2019 z dôvodu ich nevyhovujúceho stavu spôsobeného nadmerným zaťažovaním, vymývaním spôsobené nepriazňou počasia a znehodnocovaním prerastajúcimi koreňovými sústavami vzrastlých drevín.

Opravy v roku 2021 boli vybrané na základe najväčšej miery poškodenia chodníkov a prístupových ciest na cintoríne v Slávičom údolí, pričom riešia ucelenú časť daného územia. Celý sektor je rozdelený podľa priloženého náčrtu na úseky chodníkov a ciest od 1 do 10. Úsek 2 sa opravovať nebude, nakoľko bol nedávno opravovaný. Povrchy jednotlivých úsekov sú rôzneho zloženia od betónových, cez asfaltové až čiastočne alebo úplne rozsypané. Popis opráv jednotlivých chodníkov vyplýva z výkazu- výmer každého jednotlivého úseku. Konečný stav všetkých úsekov má mať však jednotný vzhľad z asfaltového betónu AC 11 O š. do 3 m2 modifikovaného asfaltu tr. II. po zhutnení hr. do 40 mm.

Popis opráv podkladových vrstiev jednotlivých úsekoch je taktiež popísaný vo výkaze- výmer jednotlivých úsekov spolu s potrebnými úpravami pri prerastaní koreňov, spevňovaní krajníc a podobných nutných prácach pri opravách pre docielenie väčšej stability. Spádové pomery jednotlivých chodníkov budú maximálne zachované, aby nedochádzalo k podmývaniu ďalších hrobov. Prípadné zmeny bude potrebné prekonzultovať s objednavateľom priamo na mieste opráv. Upozorňujem na dodržiavanie potrebnej miery zhutnenia všetkých úsekov na požadované parametre v zmysle STN. Prepojenie jednotlivých vrstiev chodníka medzi pôvodnými betónovými a novými vrstvami je nutné zabezpečovať spojovacími postrekmi, poprípade adhéznymi mostíkmi. Spoje škár a prasklín bude riešené tesnením zálievkou za tepla pre komôrku s tesniacim profilom š. 10 mm a hl. 25 mm.

Práce budú realizované za plnej prevádzky Cintorína Slávičie údolie a preto musia byť organizované tak, aby umožňovali plnú funkčnosť cintorína.

Vypracoval: Ing. Jaroslav Hurta